CELEX: 12006E/PRO/13
Language: ga
Date: 2006-12-29 00:00:00
Title: Chonartha ag bunú an Chomhphobail Eorpaigh (Leagan comhdhlúite)#D. Prótacail atá i gceangal leis an gConradh ag bunú an Chomhphobail Eorpaigh #Prótacal (Uimh. 13) ar earraí de thionscnamh tíortha áirithe a thig ó na tíortha sin agus a fhaigheann cóir speisialta arna n-allmhairiú isteach i gceann de na Ballstáit (1957)

Fógra dlíthiúil tábhachtach

|

12006E/PRO/13

Chonartha ag bunú an Chomhphobail Eorpaigh (Leagan comhdhlúite) - D. Prótacail atá i gceangal leis an gConradh ag bunú an Chomhphobail Eorpaigh  - Prótacal (Uimh. 13) ar earraí de thionscnamh tíortha áirithe a thig ó na tíortha sin agus a fhaigheann cóir speisialta arna n-allmhairiú isteach i gceann de na Ballstáit (1957)  

Official Journal C 321 E , 29/12/2006 P. 0250 - 0250

		Prótacal (Uimh. 13)ar earraí de thionscnamh tíortha áirithe a thig ó na tíortha sin agus a fhaigheann cóir speisialta arna n-allmhairiú isteach i gceann de na Ballstáit (1957)TÁ NA hARDPHÁIRTITHE CONARTHACHA,ÓS MIAN LEO sainiú níos mionchruinne a dhéanamh ar fheidhmiú an Chonartha seo maidir le hearraí áirithe de thionscnamh tíortha áirithe a thig ó na tíortha sin agus a fhaigheann cóir speisialta arna n-allmhairiú isteach i mBallstát,TAR ÉIS COMHAONTÚ ar na forálacha seo a leanas, a chuirfear i gceangal leis an gConradh seo:1. Ní gá de bharr feidhmiú an Chonartha ag bunú Chomhphobal Eacnamaíochta na hEorpa aon athrú a dhéanamh maidir leis an gcóir chustaim is infheidhme ar an 1 Eanáir 1958 i gcás earraí is de thionscnamh Shuranam [*] nó Aintillí na hÍsiltíre [**] agus a thig ó na tíortha sin a allmhairiú isteach i dtíortha Benelux;2. Earraí a allmhairítear isteach i mBallstát agus a thairbhíonn den chóir dá dtagraítear thuas, ní mheasfar iad a bheith i saorchúrsaíocht sa Stát sin de réir brí Airteagal 24 den Chonradh seo i gcás iad a athonnmhairiú go Ballstát eile.3. Cuirfidh na Ballstáit in iúl don Choimisiún agus do na Ballstáit eile na rialacha atá acu maidir leis an gcóir speisialta dá dtagraítear sa Phrótacal seo, mar aon le liosta de na hearraí atá i dteideal na córach sin.Cuirfidh siad in iúl freisin don Choimisiún agus do na Ballstáit eile aon athruithe a dhéanfar ina dhiaidh sin ar na liostaí nó ar an gcóir sin.4. Féachfaidh an Coimisiún chuige nach bhféadfaidh feidhmiú na rialacha seo dul chun dochair do Bhallstáit eile; chuige sin féadfaidh sé aon bhearta iomchuí a ghlacadh maidir le caidreamh idir na Ballstáit.Arna dhéanamh sa Róimh, an cúigiú lá is fiche de Mhárta sa bhliain míle naoi gcéad caoga a seacht.[*] Bhain forálacha Chuid a Ceathair den Chonradh le Suranam ón 1 Meán Fómhair 1962 go dtí an 16 Iúil 1976 de bhua ionstraime forlíontaí a thaisc Ríocht na hÍsiltíre ag comhlánú a hionstraime daingniúcháin.[**] De bhua Airteagal 1 de Choinbhinsiún an 13 Samhain 1962, a d'athraigh an Conradh ag bunú Comhphobal Eacnamaíochta na hEorpa (IO 150, 1.10.1964, lch. 2414), ní bhaineann an Prótacal a thuilleadh le hAintillí na hÍsiltíre.--------------------------------------------------